הדוב

הדוב (באנגלית: The Bear) היא סדרת דרמה שנוצרה על ידי היוצר האמריקאי כריסטופר סטורר. הסדרה עלתה לשירות "הולו" ב-23 ביוני 2022, ומככבים בה ג'רמי אלן וייט, איבון מוס-בכרך, איו אדבירי, ליונל בויס, ליזה קולון-זייאס ואבי אליוט. הסדרה זכתה לשבחי המבקרים, וביולי 2022, הודיעו מפיקיה על כוונה לשדר עונה שנייה, שאכן עלתה לשידור בקיץ 2023 והכוללת 10 פרקים. בנובמבר 2023 הוחלט לחדש את הסדרה לעונה שלישית. עונה רביעית של הסדרה יצאה ב-2025.

בטקס פרסי גלובוס הזהב ה-80, הועמדה הסדרה בשתי מועמדויות – בקטגוריית סדרת הקומדיה או הסדרה המוזיקלית הטובה ביותר והשחקן הטוב ביותר בסדרת קומדיה או סדרה מוזיקלית עבור וייט, וזכתה באחרונה. בטקס פרסי מבקרי הטלוויזיה ה-13, הועמדה הסדרה בשלוש מועמדויות – הסדרה הקומית הטובה ביותר, השחקן הטוב ביותר בסדרה קומית ושחקנית המשנה הטובה ביותר בסדרה קומית. בנוסף, וייט קיבל מועמדות נוספת בפרסי גילדת שחקני המסך ה-29 עבור "ההופעה הטובה ביותר של שחקן בסדרה קומית", בעוד שאנסמבל שחקניה היה מועמד בקטגוריית "ההופעה הטובה ביותר של אנסמבל בסדרה קומית".

סקירה
סקירת סדרה

תקציר העלילה
שף צעיר מעולם הגורמה הניו יורקי שב לבית משפחתו שבשיקגו על מנת לנהל את הסנדוויצ'יה האיטלקית של משפחתו, "The Beef" לאחר התאבדותו של אחיו הגדול, ונאלץ לתמרן בין חובות גדולים, מטבח מוזנח וצוות עקשן וסורר.

צוות השחקנים והדמויות
דמויות ראשיות
 ג'רמי אלן וייט – כרמן אנת'וני "כרמי" ברזאטו, שף ניו יורקי עטור פרסים, ששב לעיר הולדתו, שיקגו, במטרה לנהל את הסנדוויצ'יה הכושלת של אחיו המנוח, מייקל.
 איבון מוס-בכרך – ריצ'רד לורנס "ריצ'י" ג'רימוביץ', המנהל בפועל של הסנדוויצ'יה וחברו הטוב ביותר של מייקל.
 איו אדבירי – סידני "סיד" אדאמו, שפית מוכשרת אך חסרת ניסיון המצטרפת לסנדוויצ'יית "The Beef" בתור הסו-שף החדשה של כרמי.
 ליונל בויס – מרקוס ברוקס, האופה של "The Beef", שהופך לקונדיטור תחת הדרכתו המדרבנת של כרמי.
 ליזה קולון-זייאס – טינה "טי" מאררו, בשלנית ותיקה, חריפה ועקשנית.
 אבי אליוט – נטלי רוז "שוגר" קאטינסקי, אחותם הצעירה של כרמי ומייקל, שנאלצת לשמש בעל כורחה כבעליה המשותפים של "The Beef".

דמויות משניות
 אדווין לי גיבסון – איברהים "איברה", טבח ותיק בסנדוויצ'יית "The Beef".
 מאטי מתסון – ניל ג'ף פק, חבר ילדות של כרמי ומייקל, המחלטר כשיפוצניק בסנדוויצ'יה.
 חוזה סרוונטס – אנחל, מדיח כלים בסנדוויצ'יית "The Beef".
 אוליבר פלאט – ג'ימי "סיסרו" קאלינובסקי, דודם של האחים ברזאטו ומשקיע מרכזי במסעדה.
 קורי הנדריקס – גארי "סוויפס" וודס, טבח העובד בסנדוויצ'יית "The Beef" ובהמשך הסומלייה של המסעדה.
 ריצ'רד אסטרס – מני, מדיח כלים בסנדוויצ'יית "The Beef".
 כריס ויטאסקה – עו"ד פיט קאטינסקי, בעלה הצייתן של שוגר ומושא לעגם של הסובבים אותו.
מולי גורדון – קלייר דאנלאפ, חברת ילדות של האחים ברזאטו ומושא אהבתו של כרמי.
גיליאן ג'ייקובס – טיפאני "טיף" ג'רימוביץ', גרושתו של ריצ'י ואם ביתו, אווה. מתחתנת בשנית עם פרנק.
שרה ראמוס – ג'סיקה, עובדת במסעדה של שף טרי. בהמשך מצטרפת לצוות המסעדה של כרמי.

דמויות אורחות
 ג'ון ברנטל – מייקל "מייקי" ברזאטו, אחיהם המנוח של כרמי ושוגר, שמת בהתאבדות מירי ארבעה חודשים לפני אירועי הסדרה.
 ג'ואל מקהייל – דייוויד פילדס, שף עטור-פרסים ומעסיקו של כרמי בניו יורק, שהיה נוהג להתעלל ולזלזל בו.
 איימי מורטון – ננסי שור, מפקחת בריאות קפדנית.
 מולי רינגוולד – מנהלת הפגישה של ארגון הסיוע "אל-אנון" בהן משתתף כרמי.
 ג'יימי לי קרטיס – דונה ברזאטו, אימם של האחים ברזאטו.
 אוליביה קולמן – אנדראה טרי, שפית בריטית ידועה ומצליחה.
 וויל פולטר – לוקה, שף בריטי החונך את מרקוס במסעדה בקופנהגן. בהמשך מגיע לעבוד כסטאז'ר במסעדה בשיקגו.
 ג'ון סנה – סאמי פק, אחיו של ניל.
 ג'וש הארטנט – פרנק, בעלה השני של טיפאני, גרושתו של ריצ'י ואם ביתו.
 שרה פולסון – מישל, בת-דודתם של ילדי משפ' ברזאטו.
 ג'ון מולייני – סטיבי, בעלה של מישל.
 בוב אודנקירק – לי ליין, בן זוגה של דונה ושותפו העסקי של ג'ימי.
 דניאל דדוויילר – שאנטל, בת-דודתה של סידני.
 רוב ריינר – אלברט שנר, יועץ עסקי והמנטור של איברהים.
 ברי לארסון – פרנסין "פרנסי" פק, חברתה הטובה של נטלי ואחותם של בני פק.

הפקה
צילומים
צילומי הפנים של הסנדוויצ'יה "The Beef" צולמו בסנדוויצ'יה האמיתית "Mr. Beef" שבאורלינס, נהר נורת'. סטורר, יוצר הסדרה, מבקר תדיר בסנדוויצ'יה זו ואף מיודד עם בנו של הבעלים.
מוּזיקה
הסדרה זכתה לשבחים על ידי המבקרים על הפסקול שלה, שהציג קלאסיקות רוק ושירים פופולריים משנות ה-80, שנות ה-90 ושנות ה-2000, שנבחרו על ידי סטורר והמפיק בפועל ג'וש סניור. חלק מהשירים המופיעים בסדרה כוללים את שירי להקת "Wilco" משיקגו – "Spiders (Kidsmoke)", "Impossible Germany" ו-"Via Chicago", השיר "Let Down" של רדיוהד, השיר "Saint Dominic's Preview" של ואן מוריסון והשיר "Animal" של פרל ג'אם.

הפצה
הסדרה עלתה לשירות "הולו" בארצות הברית, ולשירות "דיסני+" בקנדה וברחבי העולם ב-3 באוגוסט 2022, באוסטרליה וניו זילנד ב-31 באוגוסט 2022, ובבריטניה ובאירלנד ב-5 באוקטובר 2022 ובאמריקה הלטינית ב-12 באוקטובר 2022, באמצעות "".

תגובת הקהל
מדרוג ואחוזי צפייה
לפי אתר הזרמת המדיה "Reelgood", הסדרה התברגה במקום השני ברשימת הסדרות הנצפות ביותר בכל הפלטפורמות, במהלך השבוע של 13 ביולי 2022, במקום הראשון בשבוע של 22 ביולי 2022, ובמקום השביעי בשבוע של 27 ביולי 2022. על פי האתר "JustWatch", הסדרה התברגה במקום השני בהיותה נצפית בכל הפלטפורמות בארצות הברית, במהלך השבוע שהסתיים ב-3 ביולי 2022, ושמרה על מעמדה במהלך השבוע שהסתיים ב-17 ביולי 2022. בנוסף, אישרה "FX" כי הסדרה הייתה לסדרה הקומית הנצפית ביותר בתולדותיה.
ביקורות
באתר הביקורות "Rotten Tomatoes" זכתה הסדרה בציון טרי של 100%, עם דירוג ממוצע של 8.6/10, על סמך 67 ביקורות. בקונצנזוס המבקרים של האתר נכתב כי  באתר הביקורות המשוקללות "Metacritic", זכתה הסדרה לציון 88/100, על סמך 24 ביקורות, דבר המצביע על "שבחים אוניברסליים".

מכון הסרטים האמריקאי ציין את הסדרה כאחת מעשר סדרות הטלוויזיה הטובות לשנת 2022. "הגרדיאן" מיקם את הסדרה במקום הראשון מתוך 100 סדרות הטלוויזיה הטובות ביותר לשנת 2022 ותיאר אותה כ"דרמת-מקום העבודה הטובה ביותר מאז 'מד מן'". הסדרה זכתה להיכלל ברשימות "עשר הסדרות הטובות לשנת 2022", של גופי תקשורת רבים, בהם "BBC", "פיפל" ו"אמפייר".

 פרסים ומועמדויות 
שנהפרסקטגוריהמועמד (ים)תוצאהמקורות2023פרסי TCAתוכנית השנה"הדוב"הישג יוצא דופן בקומדיהתוכנית חדשה יוצאת דופןהישג אישי בקומדיהאיו אדביריג'רמי אלן וייט2024פרס גלובוס הזהבסדרת הקומדיה או הסדרה המוזיקלית הטובה ביותר"הדוב"השחקן הטוב ביותר בסדרת קומדיה או סדרה מוזיקליתג'רמי אלן וייטהשחקנית הטובה ביותר בסדרת קומדיה או סדרה מוזיקליתאיו אדבירישחקן המשנה הטוב ביותר בסדרת טלוויזיה, מיני-סדרה או סרט טלוויזיהאיבון מוס-בכרךשחקנית המשנה הטובה ביותר בסדרת טלוויזיה, מיני-סדרה או סרט טלוויזיהאבי אליוטפרס אמי האמנותיהשחקן אורח הטוב ביותר בסדרת קומדיהג'ון ברנטלאוליבר פלאטעיצוב ההפקה הטוב ביותר לתוכנית נרטיבית (חצי שעה)סם ליסנקו, אריק דין ואמילי קרטרהליהוק הטוב ביותר בסדרת קומדיהג'ני בכרך, ג'ניפר רודניק, מיקי פסקל ואיי. ג'יי. לינקסעריכת התמונה הטובה ביותר לסדרת קומדיה (מצלמה בודדת)ג'ואנה נאגלעריכת הסאונד הטובה ביותר בסדרת קומדיה או דרמה (חצי שעה) ואנימציהסטיב "מייג'ור" ג'יאמריה, אוון בנג'מין, ג'ונתן פיהרר, אנני טיילור, כריס ווייט, לסלי בלום ושון ברנןמיקס הסאונד הטוב ביותר בסדרת קומדיה או דרמה (חצי שעה) ואנימציהסטיב "מייג'ור" ג'יאמריה וסקוט די סמית'פרס בחירת מבקרי הטלוויזיהסדרת הקומדיה הטובה ביותר"הדוב"השחקן הטוב ביותר בסדרה קומיתג'רמי אלן וייטהשחקנית הטובה ביותר בסדרה קומיתאיו אדבירישחקן המשנה הטוב ביותר בסדרה קומיתאיבון מוס-בכרךפרס האקדמיה האוסטרלית לאמנויות הקולנוע והטלוויזיה (בינלאומי)סדרת הקומדיה הטובה ביותר"הדוב"השחקן הטוב ביותר בסדרהג'רמי אלן וייטפרס בחירת הקהלתוכנית השנה"הדוב"תוכנית הקומדיה של השנהכוכב הטלוויזיה של השנהג'רמי אלן וייטכוכב סדרת הקומדיה של השנההופעת השנה בטלוויזיהאיו אדביריפרס אמי לבידור בפריים טייםסדרת הקומדיה הטובה ביותר"הדוב"שחקן ראשי בסדרת קומדיהג'רמי אלן וייטשחקן משנה בסדרה קומיתאיבון מוס-בכרךשחקנית משנה בסדרה קומיתאיו אדביריבימוי בסדרה קומיתכריסטופר סטורר; פרק: "Review"תסריט בסדרה קומיתכריסטופר סטורר; פרק: "System"פרס גילדת שחקני המסךההופעה הטובה ביותר של שחקן בסדרה קומיתג'רמי אלן וייטאיבון מוס-בכרךההופעה הטובה ביותר של שחקנית בסדרה קומיתאיו אדביריההופעה הטובה ביותר של אנסמבל בסדרה קומיתליונל בויס, חוסה סרוונטס ג'וניור, ליזה קולון-זייאס, איו אדבירי, אבי אליוט, ריצ'רד אסטרס, אדווין לי גיבסון, מולי גורדון, קורי הנדריקס, מתי מתיסון, איבון מוס-בכרך, אוליבר פלאט וג'רמי אלן וייטפרס סטלייטסדרת הקומדיה או המחזמר הטובה ביותר"הדוב"השחקן הטוב ביותר בקומדיה או סדרה מוזיקליתג'רמי אלן וייטהשחקנית הטובה ביותר בקומדיה או סדרה מוזיקליתאיו אדביריפרס NAACP Imageשחקנית המשנה הטובה ביותר בסדרה קומיתפרס גילדת הכותבים של אמריקהסדרת קומדיהקארן ג'וזף אדקוק, ג'ואנה קאלו, קלי גאלוסקה, רנה גובה, סופיה לויצקי-וייץ, סטייסי אוסיי-קופור, אלכס ראסל, קתרין סטינה, כריסטופר סטוררקומדיה אפיזודית"Fishes", ג'ואנה קאלו וכריסטופר סטורר"Forks", אלכס ראסלפרס באפט"א לטלוויזיההתוכנית הבינלאומית הטובה ביותרהתוכנית הבינלאומית הטובה ביותרפרס אמי אמנותי לבידור בפריים טייםשחקן האורח הטוב ביותר בסדרה קומיתג'ון ברנטלבוב אודנקירקויל פולטרהשחקנית אורחת הטובה ביותר בסדרה קומיתג'יימי לי קרטיסאוליביה קולמןעיצוב ההפקה הטוב ביותר בסדרה (חצי שעה)מרג'ה וסקי, ליסה קורפן ואריק פרנקלהליהוק הטוב ביותר בסדרה קומיתג'ני בכרך, מגי בכרך, ג'ניפר רודניק, מיקי פסקל ואיי. ג'יי. לינקסהצילום הטוב ביותר לסדרת מצלמה בודדת (חצי שעה)אנדרו ודההתלבושות העכשוויות הטובות ביותר בסדרהקורטני ווילר, לאריאנה סנטיאגו וסטיבן "זעם" ריאג'עיצוב השיער העכשווי הטוב ביותראלי ויקרס, אנג'לה ברסינגטון ומלאני שוהאיפור העכשווי הטוב ביותר (ללא תותבות)איגנסיה סוטו-אגיילאר, ניקול רוג'רס, ג'סטין לוסויה וזסופיה אוטבוסעריכת התמונה הטובה ביותר לסדרה קומית עם מצלמה אחתג'ואנה נאגלעריכת הסאונד הטובה ביותר לסדרת קומדיה או דרמה (חצי שעה) ואנימציהסטיב "מייג'ור" ג'יאמריה, אנדריאה בלה, אוון בנג'מין, ג'ונתן פיהרר, אנני טיילור, ג'ייסון לינגל, ג'ף לינגל, לסלי בלום ושון ברנןמיקס הסאונד הטוב ביותר לסדרת קומדיה או דרמה (חצי שעה) ואנימציהסטיב "מייג'ור" ג'יאמריה, סקוט ד' סמית', פטריק כריסטנסן וריאן קוליסוןפרס אמי לבידור בפריים טייםסדרת הקומדיה הטובה ביותר"הדוב"השחקן הראשי הטוב ביותר בסדרה קומיתג'רמי אלן וייט השחקנית הראשית הטובה ביותר בסדרה קומיתאיו אדבירישחקן המשנה הטוב ביותר בסדרה קומיתליונל בויסאיבון מוס-בכרך שחקנית המשנה הטובה ביותר בסדרה קומיתליזה קולון-זייאס הבימוי הטוב ביותר בסדרה קומיתכריסטופר סטורר ראמי יוסףהכתיבה הטובה ביותר בסדרה קומיתכריסטופר סטורר וג'ואנה קאלו2025פרס גלובוס הזהבסדרת הקומדיה או הסדרה המוזיקלית הטובה ביותר"הדוב" השחקנית הטובה ביותר בסדרת קומדיה או סדרה מוזיקליתאיו אדבירי שחקן המשנה הטוב ביותר בסדרה, מיני-סדרה, סדרת אנתולוגיה או סרט טלוויזיהאיבון מוס-בכרך שחקנית המשנה הטובה ביותר בסדרה, מיני-סדרה, סדרת אנתולוגיה או סרט טלוויזיהליזה קולון-זייאס השחקן הטוב ביותר בסדרת קומדיה או סדרה מוזיקליתג'רמי אלן וייט פרס סטלייטהשחקן הטוב ביותר בקומדיה או סדרה מוזיקליתהשחקנית הטובה ביותר בקומדיה או סדרה מוזיקליתאיו אדביריהשחקן הטוב ביותר בתפקיד משנה בסדרה, מיני סדרה וסדרה מוגבלת, או סרט קולנוע לטלוויזיהאיבון מוס-בכרךפרס אמי לבידור בפריים טייםסדרת הקומדיה הטובה ביותר"הדוב"השחקן הראשי הטוב ביותר בסדרת קומדיהג'רמי אלן וייטהשחקנית הראשית הטובה ביותר בסדרת קומדיהאיו אדביריהבימוי הטוב ביותר בסדרת קומדיהשחקן המשנה הטוב ביותר בסדרת קומדיהאיבון מוס-בכרךשחקנית המשנה הטובה ביותר בסדרת קומדיהליזה קולון-זייאסשחקן האורח הטוב ביותר בסדרת קומדיהג'ון ברנטלהשחקנית האורחת הטובה ביותר בסדרת קומדיהאוליביה קולמןג'יימי לי קרטיסהליהוק הטוב ביותר בסדרת קומדיהג'יני בכרך, מגי בכרך, ג'ניפר רודניקה ומיקי פסקלעריכת התמונה הטובה ביותר בסדרת קומדיה עם מצלמה יחידהג'ואנה נוגלעריכת הסאונד הטובה ביותר בסדרת קומדיה או דרמה (חצי שעה)סטיב ג'יאמריה, קרייג לוג'ודיס, אוון בנג'מין, ג'ון בואן, ג'ונתן פורר, מאט סנדקור, אנני טיילור, ג'ייסון לינגל, ג'ף לינגל, לסלי בלום ושון ברנןמיקס הסאונד הטוב ביותר בסדרת קומדיה או דרמה (חצי שעה) ואנימציהסטיב "מייג'ור" ג'יאמריה, סקוט ד. סמית', פטריק כריסטנסן וריאן קוליסון

קישורים חיצוניים



הערות שוליים

קטגוריה:סדרות דרמה אמריקאיות
קטגוריה:אוכל ושתייה בתרבות ובאמנות
קטגוריה:התאבדות בתרבות ובאמנות
קטגוריה:הולו: תוכן מקור
קטגוריה:דיסני+: תוכניות וסדרות
קטגוריה:סדרות שצולמו בשיקגו
קטגוריה:תוכניות טלוויזיה שמתרחשות בשיקגו
קטגוריה:סדרות טלוויזיה אמריקאיות שעלו לשידור בשנת 2022